দলটির শীর্ষ নেতাদের মুক্তির দাবিতে বুধবার দুপুরে জাতীয়   প্রেসক্লাব মিলনায়তনে আয়োজিত সমাবেশে প্রধান অতিথির বক্তব্যে তিনি এ কথা   বলেন ।     ধর্মানুভূতিতে  আঘাদের মামলায় গত বছর ২৯ জুন জামায়াতের আমীর   মতিউর রহমান নিজামী ,  সেক্রেটারি জেনারেল আলী আহসান মোহম্মদ মুজাহিদ ও   নায়েবে আমীর দেলাওয়ার হোসাইন সাঈদী গ্রেপ্তার হন ।     এর পর পৃথক পৃথক   সময়ে দলটির সিনিয়র সহকারী সেক্রেটারি জেনারেল  কামারুজ্জামান ,  আব্দুল কাদের   মোল্লা ও অধ্যাপক মুজিবুর রহমান গ্রেপ্তার হন ।     গ্রেপ্তারের বর্ষপূর্তি উপলক্ষে বুধবারের সমাবেশ আয়োজন করে ঢাকা মহানগর জামায়াত ।     জামায়াত   নেতারা কোনো যুদ্ধাপরাধ করেননি দাবি করে মকবুল আহমাদ বলেন ,  আমাদের   লোকগুলো অত্যন্ত সম্মাননীয় ।   তারা কেবল দেশে নয় ,  বিদেশেও সম্মাননীয় লোক   হিসেবে পরিচিত ।   তাদের আটক রেখে বর্তমান সরকারই সব চেয়ে বড় মানবতাবিরোধী   অপরাধ করেছে ।   এ অপরাধের জন্য একদিন এ সরকারের বিচার করা হবে ।      জামায়াতের   ভারপ্রাপ্ত সেক্রেটারি জেনারেল  এটিএম আজহারুল ইসলাম বলেন ,  ব্যর্থ সরকারের   সামনে এখন তিনটি অপশন আছে ।   এক. তারা দেশত্যাগ করতে পারে ।   কিন্তু আমরা সেটি   হতে দেব না ।   তারা দেশেই থাকবে ।   তাদের দেশে রেখেই জনবিরোধী কাজগুলোর বিচার   করা হবে ।   দুই. তারা দেহ ত্যাগ করতে পারে ।   কিন্তু আমরা দেহ ত্যাগ করতে দেব   না ।   তাদের বাঁচিয়ে রেখে জনগণের হিসাব কড়ায় গ-ায় বুঝে নেওয়া হবে ।   তিন. তারা   পদত্যাগ করতে পারে ।   এটিই তাদের জন্য একমাত্র ভালো পথ ।   পদত্যাগ করে জনগণের   কাছে ক্ষমা প্রার্থনা করুক ।   তারপর জনগণ তাদের ব্যাপারে সিদ্ধান্ত নেবে ।      জামায়াতের   এই নেতা আরও বলেন ,  জামায়াত-বিএনপি থাকতে দেশের এক ইঞ্চি মাটি আধিপত্যবাদী   ভারতের হাতে তুলে দেওয়া হবে না ।   প্রয়োজনে দেশ ,  গণতন্ত্র ও সীমান্ত রক্ষায়   জামায়াত-বিএনপির নেতা-কর্মীরা ঐকব্যবদ্ধ আন্দোলনে জীবন দিতে প্রস্তুত   থাকবে ।      ঢাকা মহানগর জামায়াতের আমীর রফিকুল ইসলাম খানের সভাপতিত্বে   সমাবেশে আরও বক্তৃতা করেন- বিএনপির স্থায়ী কমিটির সদস্য ব্যারিস্টার রফিকুল   ইসলাম মিয়া ,  জামায়াতের সহকারী সেক্রেটারি জেনারেল ডা. শফিকুর রহমান ,  প্রচার বিভাগের সেক্রেটারি তাসনীম আলম ,  ঢাকা মহানগর জামায়াতের সেক্রেটারি   হামিদুর রহমান আযাদ ,  ইসলামী ঐক্যজোটের (একাংশ) মাহসচিব আব্দুল লতিফ নেজামী   প্রমুখ